BG ECB -PUBLIC  
 
СТАНОВИЩЕ НА ЕВРОПЕЙСКАТА ЦЕНТРАЛНА БАНКА 
от 11 януари  2021 година  
относно изпълнението на препоръките от докладите за конвергенцията чрез изменения в 
Закона за Българската народна банка  
(CON/202 1/2) 
 
Въведение и правно основание  
На 10 декември 2020 г. Европейската централна банка (ЕЦБ) получи искане от Министъра на 
финансите на Република България за становище относно проект на Закон за изменение и допълнение 
на Закона за кредитните институции и на други закони (наричан по- долу „законопр оектът“)1. 
ЕЦБ е компетентна да даде становище на основание член 127, параграф 4 и член 282, параграф 5 от 
Договора за функционирането на Европейския съюз и член 2, параграф 1, трето тире от Решение 
98/415/ЕО на Съвета2, тъй като законопроектът се отнася д о Българската народна банка (БНБ). 
Управителният съвет прие настоящото становище съгласно член 17.5, първо изречение от 
Процедурния правилник на Европейската централна банка.  
 
1. Цел на законопроекта  
 Както се посочва в искането за консултация, законопроектът  има за цел да разреши определени 
въпроси, посочени в Докладите за конвергенцията от 2020 г. на ЕЦБ и Европейската комисия по 
отношение на независимостта на БНБ и забраната за парично финансиране по член 123 от 
Договора. В тази връзка със законопроекта се предлага да се измени Законът за кредитните 
институции3, Законът за БНБ4 и Законът за противодействие на корупцията и за отнемане на 
незаконно придобитото имущество (наричан по- долу „Законът за противодействие на 
корупцията“)5, inter alia, по отношение на въпросите, посочени по- долу.   
1.1 Основания за отстраняване от длъжност в случай на конфликт на интереси  
Със законопроекта се предлага да се измени член 80, алинея 1 от Закона за противодействие на 
корупцията, за да се предвиди, че установяването на конфликт на интереси в съответствие с този 
закон е основание за отстраняване от длъжност, освен когато в Конституцията или Договорите 
на Европейския съюз и протоколите към тях е предвидено друго.  
 
1  Закон за изменение и допълнение на Закона за кредитните институции.  
2  Решение 98/415/EО на Съвета от 29 юни 1998 г. за консултирането на националните власти с Европейската 
централна банка по отношение на проектите за законодателни разпоредби (OВ L 189, 3.7.1998 г., стр.  42). 
3  Закон за кредитните институции, обн. ДВ, бр. 59 от 21.07.2006 г.).  
4  Закон за Българската народна банка, обн. ДВ, 46 от 10.06.1997 г.).  
5  Закон за противодействие на корупцията и за отнемане на незаконно придобитото имущество, обн. ДВ, бр. 7 от 
19.01.2018 г.).  
ECB -PUBLIC  
2 1.2 Отговорност на БНБ във връзка с централния  кредитен регистър и регистъра на банкови 
сметки  
Със законопроекта се предлага да се посочи в Закона за кредитните институции, че БНБ не носи 
отговорност за вреди във връзка със съхраняваната информация в централния кредитен 
регистър6 и регистъра на банков и сметки7. 
1.3 Сътрудничество между БНБ и Министерския съвет  
Със законопроекта се предлага отмяна на разпоредбата на член 3 от Закона за БНБ, която 
понастоящем предвижда, че при определяне на общите насоки на паричната политика БНБ и 
Министерският съвет се информират взаимно.  
1.4 Независимост на членовете на управителния съвет на БНБ  
Със законопроекта се предлага член 13, алинея 1 от Закона за БНБ да бъде изменен, за да се 
предвиди, че в клетвата, която полагат управителят, подуправителите и другите трима членове 
на управителния съвет при встъпването в длъжност, следва да се посочва техния принос за 
„независимото“ осъществяване на функциите на БНБ.   
 
2. Общи забележки  
2.1 ЕЦБ приветства усилията на законопроекта за постигане на необходимото равнище на правна 
конве ргенция спрямо препоръките за България, съдържащи се в Докладите за конвергенцията 
от 2020 г. на ЕЦБ и Комисията.  
2.2 ЕЦБ отбелязва, че съответствието на българското законодателство, включително Закона за БНБ 
и Закона за противодействие на корупцията, с Договорите и Устава на Европейската система на 
централните банки и на Европейската централна банка (наричан по- долу „Уставът на ЕСЦБ“) ще 
бъде оценено в следващия доклад за конвергенцията на ЕЦБ, съгласно изискванията на член 
131 от Договора.  
 
3. Специфични забележ ки 
3.1 Основания за отстраняване от длъжност в случай на конфликт на интереси 
В съответствие с член 12 от Закона за БНБ управителят и тримата подуправители се избират от 
Народното събрание, докато другите трима членове на управителния съвет се назначават от 
президента на републиката. Член 14, алинея 1 от Закона за БНБ предвижда, че назначаващият 
орган може да отстрани от длъжност член на управителния съвет, ако бъде установено едно от 
изброените в него основания за отстраняване от длъжност. Поради това ЕЦБ приема, че 
компетентността за приемане на решение за отстраняване от длъжност на член на управителния 
съвет на БНБ е предоставена единствено на назначаващия орган – Народното събрание или 
президента на републиката. В съответствие с член 14, алинея 1 от Закона за БНБ основанията 
за отстраняване от длъжност са налице, когато: i) членъ т повече не отговаря на изискванията, 
които са необходими за изпълнението на неговите задължения, или ii) ако е виновен за 
извършено сериозно нарушение.  
 
6  Член 56 от Закона за кредитните институции.  
7  Член 56а от Закона за кредитните институции.  
ECB -PUBLIC  
3 Законът за противодействие на корупцията обаче също се прилага по отношение на управителя, 
подуправите лите и другите членове на управителния съвет на БНБ като лица, заемащи висши 
публични длъжности8. Със Закона за противодействие на корупцията се предвижда, че 
Комисията за противодействие на корупцията и за отнемане на незаконно придобитото 
имущество може да установи с решение съществуването на конфликт на интереси по отношение 
на лица, заемащи висши публични длъжности9. Като последица от такова решение10 съответното 
лице, заемащо висша публична длъжност, може да бъде отстранено от длъжност в съответствие 
с член 80, алинея 1 от Закона за противодействие на корупцията.  В този контекст Законът за 
противодействие на корупцията установява допълнително основание за освобождаване от 
длъжност освен двете основания, съдържащи се в член 14.2 от Устава н а ЕСЦБ.  
Ето защо ЕЦБ отбеляза в своя Доклад за конвергенцията, че Законът за противодействие на 
корупцията не съответства на Договора и Устава на ЕСЦБ и следва да бъде приведен в 
съответствие с тях11. Съгласно член 14.2 от Устава на ЕСЦБ управителят може да бъде 
освобождаван от длъжност само на едно от двете основания, съдържащи се в този член12. По 
отношение на другите членове на органите за вземане на решения на националните централни 
банки (НЦБ) се прилагат същите правила за осигуряване на несменяемост в р амките на мандата 
и основания за освобождаване от длъжност на управители, като се гарантира персоналната 
независимост на тези лица. Разпоредбите на член 14.2 от Устава на ЕСЦБ не се ограничават до 
несменяемостта в рамките на мандата на управителите, докато член 130 от Договора и член 7 
от Устава на ЕСЦБ се отнасят за „членовете на органите за вземане на решения“ на НЦБ, а не 
специално за управителите. Това е правно изискуемо по- конкретно, когато управителят е „пръв 
сред равни“ с колеги, имащи еднакво на нег овото право на глас, както и когато тези други членове 
участват в изпълнението на свързани с ЕСЦБ задачи13.  
Поради тези съображения ЕЦБ приема, че целта на предложеното изменение на член 80, алинея 
1 от Закона за противодействие на корупцията е да се гаран тира, че установяването на конфликт 
на интереси в съответствие с този закон няма да бъде основание за отстраняване от длъжност 
на управителя и другите членове на управителния съвет на БНБ, защото това би било в 
противоречие с Договора и Устава на ЕСЦБ. От съображения за осигуряване на правна сигурност 
и прозрачност обаче се предлага изрично да се поясни, че разпоредбата на член 80, алинея 1 от 
Закона за противодействие на корупцията не се прилага по отношение на управителя, 
подуправителите и другите членове на управителния съвет на БНБ, вместо този резултат да се 
постига по подразбиране чрез общо препращане към Договорите на ЕС и техните протоколи.  
3.2 Отговорност на БНБ във връзка с централния кредитен регистър и регистъра на банкови 
сметки  
 
8  Член 6, алинея 1, точка 12 от Закона за противодействие на корупцията.  
9  Член 74 от Закона за противодействие на корупцията.  
10  Вж. глава 8, раздел VI от Закона за противодействие на корупцията, озаглавен „Последици при установяване на 
конфликт на интереси“.  
11  Доклад за конвергенцията от 2020 г. на ЕЦБ, параграф 7.1.2.  
12  Това бе потвърдено от Съда на Европейския съюз в решението му от 26 февруари 2019 г., Rimšēvičs v Latvia, 
съединени дела C -202/18 и C -238/18, ECLI:EU:C:2019:139, т. 88 и 89.  
13  Доклад за конвергенцията от 2020 г. на ЕЦБ, параграф 2.2.  
ECB -PUBLIC  
4 ЕЦБ приветства освобождаването от отговорност на БНБ във връзка с функционирането на 
централния кредитен регистър и регистъра на банкови сметки ЕЦБ приема, че вместо БНБ 
държавата би носила отговорност за вреди, произтичащи от функционирането на двата 
регистъра в съответствие с общия режим на отговорност на държавата.  
3.3 Сътрудничество между БНБ и Министерския съвет  
ЕЦБ отбелязва, че органът, поискал консултацията, предлага отмяна на разпоредбата на член 3 
от Закона за БНБ, която понастоящем предвижда, че при определяне на общите насоки на 
паричната политика БНБ и Министерският съвет се информират взаимно.  ЕЦБ приема, че с това 
предложение се цели изпълнение на препоръките от доклада за конвергенцията на Комисията 
по отношение на независимостта на централната банка14. От своя страна обаче ЕЦБ не би 
възразила на запазване на член 3 от Закона за БНБ, макар и в преработен вид, за да се приложат 
необходимите защити за независимостта на централната банка. Диалогът между НЦБ и трети 
страни, включително правителството, дори  когато се основава на законови задължения за 
предоставяне на информация и обмен на мнения, действително е съвместим с независимостта 
на централната банка, при условие че i) не води до накърняване независимостта на членовете 
на органите за вземане на решен и я  н а  Н Ц Б ;  i i )  н а п ъ л н о  с е  з а ч и т а  с п е ц и а л н и я т  с т а т у т  н а  
управителя в качеството му на член на органите на ЕЦБ за вземане на решения; и iii) 
изискванията за поверителност, произтичащи от Устава на ЕСЦБ, са спазени15. 
3.4 Независимост на членовете на управителния съвет на БНБ  
ЕЦБ приема, че предложеното изменение на член 13, алинея 1 от Закона за БНБ цели 
изпълнение на препоръките от Доклада за конвергенцията на Комисията по отношение на 
независимостта на централната банка, като се изисква занапред в клетвата от уп равителя, 
подуправителите и другите членове на управителния съвет на БНБ, полагана пред Народното 
събрание и президента, да се посочва техния принос за независимото осъществяване на 
функциите на БНБ16. ЕЦБ приветства това пояснение.  
 
Настоящото становище ще бъде публикувано на EUR -Lex. 
 
 
Съставено във Франкфурт на Майн на 11 януари 2021 година.  
 
[подпис ] 
 
Председател на ЕЦБ  
Christine LAGARDE  
 
14  Доклад за конвергенцията от 2020 г. на Комисията, параграф 2.1.2.  
15  Доклад за конвергенцията от 2020 г. на ЕЦБ, параграф 2.2.3.  
16  Доклад за конвергенцията от 2020 г. на Комисията, параграф 2.1.2.